અમદાવાદ: આજે શરૂઆતે વૈશ્વિક શેરબજારના સપોર્ટે સ્થાનિક બજારમાં સુધારાની ચાલ નોંધાઇ હતી. બીએસઇ સેન્સેક્સ ૧૦૧ પોઇન્ટના સુધારે ૨૭,૮૮૮ પોઇન્ટ, જ્યારે એનએસઇ નિફ્ટી ૨૫ પોઇન્ટના સુધારે ૮,૫૫૦ પોઇન્ટની ઉપર ૮,૫૫૩ પોઇન્ટની સપાટીએ ટ્રેડિંગમાં જોવાઇ હતી, જોકે આઇટી સેક્ટરમાં નરમાઇની ચાલ નોંધાઇ હતી. વિપ્રો કંપનીના નબળા પરિણામે આ શેરમાં ચાર ટકાનો ઘટાડો નોંધાયો છે, જ્યારે ઇન્ફોસિસ કંપનીના શેરમાં પણ નરમાઇની ચાલ નોંધાઇ હતી. તો બીજી બાજુ ઓટોમોબાઇલ અને બેન્કિંગ સેક્ટરમાં સકારાત્મક ચાલ નોંધાઇ છે.